ཟུར་དཔྱད་དྲ་བས་ཟླ༦པའི་ཚེས༩ཉིན་སྤེལ་བའི་གནས་ཚུལ་ལས།ཕྱི་ཕྱོགས་གསར་ལམ་ཁག་ཏུ་བཀོད་པ་ལྟར་ན།རྒྱལ་ཁོངས་མེད་པའི་མི་ཞེས་པ་ནི་རྒྱལ་ཁབ་གང་གིས་ཀྱང་རང་གི་སྤྱི་དམངས་ཡིན་པར་ཁས་མི་ལེན་ཞིང་།རྒྱལ་ཁབ་གང་དེའི་རྒྱལ་ཁོངས་སུ་མི་གཏོགས་པའི་མི་ལ་གོ།དོན་དངོས་ལ་གཞིགས་ན་འཛམ་གླིང་ཡོངས་ཀྱི་མི་འབོར་བྱེ་བ་གཅིག་ནི་གོང་གི་རྒྱལ་ཁོངས་མེད་པའི་རིགས་སུ་གཏོགས་ཤིང་།དེ་ལ་སྨན་བཅོས་དང་སློབ་གསོ་སོགས་མ་མཐའི་འགན་སྲུང་ཐོབ་པའི་ཐོབ་ཐང་ཡང་མེད་རྐྱེན་འཚོ་གནས་ལ་དཀའ་ངལ་མང་པོ་འཕྲད་ཡོད།སྣང་ཚུལ་དེ་ནི་གཙོ་བོ་ཁྲིམས་འཛུགས་གདོང་ཐུག་དང་།མངའ་ཁོངས་བཤིག་སྤྲོད།མཐོང་ཆུང་བྱེད་པ།སྐྱེས་ཕྲུག་ཐོ་འགོད་མེད་པ།རྒྱལ་ཁོངས་མེད་པར་བཏང་པའམ་རྒྱལ་ཁོངས་དོར་བ་བཅས་ཀྱི་རྒྱུ་རྐྱེན་མང་པོ་ལས་བྱུང་བ་རེད།